ЗымащIэкIэ къыкIэрыхуащ
Атлетикэ хьэлъэ
Къэбэрдей-Балъкъэрым щыщ спортсмен Гъуэрдэгъуэжь Беслъэн дыжьын медаль къыщихьащ ныбжьыщIэхэм атлетикэ хьэлъэмкIэ я урысейпсо зэхьэзэхуэм.
Тхьэмахуэ блэкIам «Юность Москвы» физкультурэ-спорт комплексым щызэхэтащ зи ныбжьыр илъэс 15-18, 19-20-хэм ит щIалэ, хъыджэбз цIыкIухэм я къэралпсо зэпеуэ.
Двоеборьем псори зэхэту килограмм 302-рэ къэзыIэта Гъуэрдэгъуэжь Беслъэн 1 килограммкIэ къыкIэрыхуащ Новосибирск щыщ Долбышев Тимур икIи дыжьын медалыр къылъысащ.
Спортсменым зыщегъасэ Iэпщэ Анатолэ и деж.
Мэзкуу Къанщобий.
